A napallergia nagyon gyakori, különösen a fiatal nők és azok körében, akiknek világos a bőrük. A napallergia leggyakoribb formája a polimorf fénykiütés (az angol név kezdőbetűiből álló rövidítéssel: PLE). A jellemző tünetek közé tartoznak a bőrfelszínből kiemelkedő, kellemetlen kiütések és a bőr kipirosodása, de kialakulhatnak hólyagok és gennyes pattanások is. A tünetek általában egy-két napozással töltött nap után jelentkeznek, rendszerint a karok belső oldalán és a mellkason – az arc is lehet érintett, de ez ritkább.
A napallergia egyéb formái közé tartozik az acne aestivalis (melyet gyakran Mallorca akne néven említenek). Az acne aestivalis tünetei nagyon hasonlítanak azokhoz, amelyek a PLE esetén jelennek meg. Leggyakrabban azokat a 25-40 éves nőket érinti, akik serdülőkorukban aknétól szenvedtek.
Ezekről az allergiákról és az allergiás bőr ápolásáról többet is olvashat a PLE-ről és más napallergiákról szóló cikkben.